
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data,  17.10.2002

                                                                                            Nr.24/350


 R A P O R T 
asupra Proiectului de Lege pentru  aprobarea Ordonanţei de urgenţă a Guvernului nr.102/2002 privind 

unele măsuri pentru stimularea cererii de atribuire a  folosinţei gratuite şi a investiţiilor în imobilele ce fac 

obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri 

combinate dezafectate


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru  aprobarea Ordonanţei de urgenţă a Guvernului nr.102/2002  privind unele măsuri pentru stimularea cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri combinate dezafectate, transmis cu adresa nr. 479 din 7 octombrie 2002.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru buget, finanţe şi bănci.


Obiectul de reglementare al prezentului proiect de ordonanţă de urgenţă îl constituie suspendarea procedurilor de executare silită pornite de creditorii bugetari şi/sau Autoritatea pentru Valorificarea Activelor Bancare asupra construcţiilor zootehnice dezafectate destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, ce fac obiectul de reglementare al Ordonanţei de urgenţă nr. 168/2001 aprobată cu modificări prin Legea nr.387/2002, cu menţinerea sechestrelor sau ipotecilor respective, după caz.

Proiectul de lege face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: domnul Gheorghe Predilă - secretar de stat în Ministerul Agriculturii, Alimentaţiei şi Pădurilor şi domnul Petre Nicolae - director la Direcţia de zootehnie din cadrul Ministerului Agriculturii, Alimentaţiei şi Pădurilor.

La lucrările comisiei au fost prezenţi toţi cei 32 deputaţi, membri ai comisiei.

Raportul comisiei a fost adoptat cu 4 voturi împotrivă, în şedinţa din 16 octombrie 2002.

Proiectul de lege a fost adoptat de Senat în şedinţa din 26 septembrie 2002.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic. - Se aprobă Ordonanţa de urgenţă a Guvernului nr.102 din 29 august 2002 privind unele măsuri pentru stimularea cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri combinate dezafectate, publicată în Monitorul Oficial al României, Partea I, nr.673 din 11 septembrie 2002, cu următoarea completare:
	Articol unic. - Se aprobă Ordonanţa de urgenţă a Guvernului nr.102 din 29 august 2002 privind unele măsuri pentru stimularea cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri combinate dezafectate, publicată în Monitorul Oficial al României, Partea I, nr.673 din 11 septembrie 2002, cu următoarele modificări şi completări:
	Ca urmare a modificărilor făcute în textul proiectului de lege.

	2. 
	Art. 1. - (1) În vederea stimulării cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr. 387/2002, la data încheierii contractului prevăzut la art. 4 din Ordonanţa de urgenţă a Guvernului nr.168/2001, cu modificările ulterioare, se suspendă orice procedură de executare silită pornită de creditori asupra imobilelor a căror folosinţă gratuită a fost acordată sau urmează să fie acordată prin contract.


	Alin.(1) al art.1 se modifică şi va avea următorul cuprins:

" Art. 1. - (1) În vederea stimulării cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr. 387/2002, la data încheierii contractului prevăzut la art. 4 din Ordonanţa de urgenţă a Guvernului nr.168/2001, cu modificările ulterioare, se suspendă orice procedură de executare silită pornită de creditori şi orice ofertă de vânzare asupra imobilelor a căror folosinţă gratuită a fost acordată sau urmează să fie acordată prin contract."

Deputat Ion Bozgă - PSD

Deputat Ion Mocioalcă - PSD
	Pentru punerea în valoare a tuturor construcţiilor dezafectate.

	3. 
	Art. 2. - (1) Măsura suspendării procedurilor de executare silită pornite de creditori încetează în următoarele

cazuri: 

     a) la data introducerii unor cereri de executare silită de către creditorii persoane fizice sau juridice asupra imobilelor a căror folosinţă gratuită a fost atribuită în baza Ordonanţei de urgenţă a Guvernului nr.168/2001, cu modificările ulterioare; 

………………………………………….
	Litera a) de la alin.(1) al art.2 se elimină.

Deputat Ion Bozgă - PSD
	Pentru a nu bloca aplicarea prezentului act normativ.

	4. 
	Art. 2. - (1) Măsura suspendării procedurilor de executare silită pornite de creditori încetează în următoarele

cazuri: 

b) la data încheierii contractelor de vânzare-cumpărare, potrivit dispoziţiilor art. 7 alin. (1) din Ordonanţa de urgenţă a Guvernului nr.168/2001, cu modificările ulterioare; valoarea creanţelor creditorilor se diminuează în acest caz proporţional cu partea care se distribuie acestora din preţul obţinut din vânzarea imobilelor, conform ordinii de preferinţă stabilite prin lege; 

. 


	Litera b) de la alin.1) al art.1 se completează şi  va avea următorul cuprins:

" b) la data încheierii contractelor de vânzare-cumpărare, potrivit dispoziţiilor art. 7 alin. (1) din Ordonanţa de urgenţă a Guvernului nr.168/2001, cu modificările ulterioare; valoarea creanţelor creditorilor se diminuează în acest caz proporţional cu partea care se distribuie acestora din preţul obţinut din vânzarea imobilelor, conform ordinii de preferinţă stabilite prin lege, activul în cauză rămânând liber de sarcină."

Deputat Ion Mocioalcă - PSD

Deputat Dan Rasovan - PSD 


	Pentru claritatea prevederii legale.

	5. 
	(2) În cazurile prevăzute la alin. (1) lit. a) şi c), la data reluării procedurilor de executare se reiau totodată şi calculul majorărilor, penalităţilor şi/sau dobânzilor aferente debitelor rămase de plată, precum şi cursul prescripţiei drepturilor de creanţă.
	Alin.(2) al art.1 se modifică şi va avea următorul cuprins:

"(2) În cazurile prevăzute la alin. (1) lit.c), la data reluării procedurilor de executare se reiau totodată şi calculul majorărilor, penalităţilor şi/sau dobânzilor aferente debitelor rămase de plată, precum şi cursul prescripţiei drepturilor de creanţă."

Deputat: Mihai Nicolescu - PSD
	Pentru corelare cu celelalte amendamente.


II . Amendamente respinse


În cursul dezbaterii, Comisia a respins următoarele  amendamente: 

	Nr. crt.
	Text iniţial


	Amendament propus şi autorul acestuia
	Motivare 



	1. 
	Articol unic. - Se aprobă Ordonanţa de urgenţă a Guvernului nr.102 din 29 august 2002 privind unele măsuri pentru stimularea cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri combinate dezafectate, publicată în Monitorul Oficial al României, Partea I, nr.673 din 11 septembrie 2002, cu următoarea completare:
	Articol unic. - Se abrogă Ordonanţa de urgenţă a Guvernului nr.102 din 29 august 2002 privind unele măsuri pentru stimularea cererii de atribuire a folosinţei gratuite şi a investiţiilor în imobilele ce fac obiectul Ordonanţei de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi  a fabricilor de nutreţuri combinate dezafectate, publicată în Monitorul Oficial al României, Partea I, nr.673 din 11 septembrie 2002. 

Deputat Gheorghe Valeriu - PNL

Deputat Ludovic Mardari - PRM
	1.Ordonanţa este anticonstituţională şi creaza un abuz prin obligarea creditorilor care au finanţat societăţile comerciale să suporte aceste piederi. Nu s-a ţinut cont de legea falimentului.

2. Prezentul act normativ vine în completarea ordonanţei de urgenţă nr. 168/2001. Multe din construcţiile zootehnice dezafectate nu sunt libere de sarcini şi nu pot fi atribuite în folosinţă gratuită datorită situaţiei lor juridice, rămânând în continurare nefolosite şi nepuse în valoare.



	2. 
	
	După alin.(1) al art.1 se introduce un nou alineat, alin.(11), cu următorul cuprins:

"(11) Statul român va despăgubi în maximum 1 an de zile creditorii particulari, bănci sau agenţi economic."

Deputat Ludovic Mardari - PRM
	1. Statul poate să dispună de construcţiile zootehnice doar după dezpăgubirile acordate creditorilor particulari.

2. Urgenţa adoptării actului normativ este motivată de necesitatea reglementării unei situaţii care impune adoptarea de soluţii imediate în vederea evitării unei grave atingeri aduse interesului public.



Comisia a propus aprobarea proiectului cu 4 voturi împotrivă. 





Preşedinte,









Secretar,



       
        Ioan BÂLDEA 







          Victor NEAGU

Întocmit: Experţi parlamentari


  Aneta Barbu

  Anton Păştinaru

